|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-216/2017-02/4  03.11.2017. године  Немањина 22-26  Б е о г р а д |

**Одговор 1 на захтев за додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 1 на захтев за додатним информацијама или појашњењима у вези са припремањем понуде у поступку јавне набавке мале вредности – Анализа стања и препоруке унапређења рада тржишне и туристичке инспекције, број јавне набавке ЈНМВ-52/2017.

**Питање 1:** Да ли је могуће да конкурсну документацију једног члана понуђача потпише Прокуриста компаније са приложеном Прокуром уз документаицју са свим наведеним овлашћењима, јер је у периоду од објављивања конкурса до истека рока предаје документације Директор на путу и одсутан из земље?

**Одговор 1:** Уз понуду је потребно доставити овлашћење из кога ће Наручилац видети да је лице овлашћено за потписивање Конкурсне документације.

**Питање 2:** Да ли је потребно да у Споразуму о заједничком наступу између два понуђача буде наведено и име Вође тима, као главног стручњака из области тржишних и туристичких инспекција ангажованог на Уговор о делу код једног од понуђача, или је довољно да се стручно лице односно вођа тима наведе заједно у изјави о располагању кадровским капацитетима?

**Одговор 2:** У складу са чланом 81. став 4 Закона о јавним набавкама и конкурсном документацијом, тачка 7. Одељак VI - упутство понуђачима како да сачине понуду, дефинисано је:

Саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке, а који садржи:

1) податке о члану групе који ће бити носилац посла, односно који ће поднети понуду и који ће заступати групу понуђача пред наручиоцем и

2) опис послова сваког од понуђача из групе понуђача у извршењу уговора.

У споразуму можете навести лица ангажована код члана групе понуђача која ће бити задужена за реализацију предметне јавне набавке.

Група понуђача је дужна да достави све доказе о испуњености услова који су тражени у конкурсној документацији за предметну јавну набавку за подношење заједничке понуде, на начин и под условима дефинисаним конкурсном документацијом за предметну јавну набавку и обрасце попуњене, оверене печатом понуђача и потписане од стране овлашћеног лица понуђача на начин дефинисања конкурсном документацијом за подношење заједничке понуде.

**Питање 3:** Да ли је довољно приликом достављања документације, доставити копије судских, пореских и уверења Секретаријата градске управе или је потребно такође доставити оригинал?

**Одговор 3:** Конкурсном документацијом је дефинисано у Одељку IV - услови за учешће у поступку јавне набавке из чл. 75. и 76. и упутство како се доказује испуњеност услова да у складу са чланом 77. став 4. ЗЈН („Сл. гласник РС” бр. 124/12, 14/15 и 68/15) испуњеност услова Понуђач у понуди доказује достављањем ИЗЈАВЕ којом под пуном материјалном и кривичном одговорношћу потврђује да испуњава ове услове.

Уколико се уз понуду достављају докази наведени у Одељку IV довољно је доставити копије наведених доказа.